CPF วอลุ่มแน่น-บวก3% รับราคาไก่-หมูฟื้นตัวแรง! โบรกฯเชียร์ซื้อเป้า 32 บาท   
CPF วอลุ่มแน่น-บวก3% รับราคาไก่-หมูฟื้นตัวแรง! โบรกฯเชียร์ซื้อเป้า 32 บาท โดย ณ เวลา 15.36 น. อยู่ที่ระดับ 27.50 บาท บวก 0.75 บาท หรือ 2.80% ด้วยมูลค่าซื้อขาย 253.18 ล้านบาท
12 ก.พ. 2562

ผู้สื่อข่าวรายงานว่า บริษัท เจริญโภคภัณฑ์อาหาร จำกัด (มหาชน) หรือ CPF ณ เวลา 15.36 น. อยู่ที่ระดับ 27.50 บาท บวก 0.75 บาท หรือ 2.80% ด้วยมูลค่าซื้อขาย 253.18 ล้านบาท ราคาหุ้นปรับตัวขึ้นต่อเนื่องรับแรงหนุนราคาไก่และหมูฟื้นตัวแรง

บล.เอเซีย พลัส ระบุว่า กลุ่มเกษตร-อาหาร (น้ำหนัก : มากกว่าตลาด)  โดยราคาไก่เป็น ณ วันที่ 7 ก.พ. 62 เท่ากับ 37 บาท/กก. ปรับเพิ่มขึ้นถึง 15.6% จากสัปดาห์ก่อนหน้า โดยราคาไก่เป็นปรับเพิ่มขึ้นจากสัปดาห์ก่อน หลังจากที่ทรงตัวต่ำที่ระดับ 32 บาท/กก. มานานกว่า 3 เดือน
สำหรับสาเหตุหลักมาจากความต้องการบริโภคไก่ที่เพิ่มขึ้นในระยะสั้นจากเทศกาลตรุษจีนหนุนราคาไก่เป็นทำระดับสูงสุดในรอบ 5 เดือน (สอดคล้องกับราคาหมูที่ยังทรงตัวสูงที่ 70 บาท/กก.) และประเมินว่าผู้ประกอบการเลี้ยงไก่รายกลางและรายย่อยบางส่วนทยอยลดการเลี้ยงลงบ้างแล้ว หลังจากที่ประสบปัญหาขาดทุนมากว่า 1 ปี ซึ่งราคาไก่เป็นที่เพิ่มขึ้นจะส่งผลบวกต่อราคาผลิตภัณฑ์พลอยได้ของไก่ (By product) ให้ปรับสูงขึ้นตามไปด้วย เช่น โครงไก่ เลือดไก่ ขนไก่และเท้าไก่ เป็นต้น ถือเป็นผลบวกต่อผู้ประกอบการไก่ไทย ได้แก่ GFPT, TFG และ CPF ที่มีโครงสร้างรายได้จากธุรกิจไก่ในไทยราว 70% 65% และ 9% ตามลำดับ
สำหรับแนวโน้มตลาดส่งออกไก่ไทยยังดีต่อเนื่อง ได้แก่ ตลาดญี่ปุ่นและจีน โดยเฉพาะตลาดจีนที่มีความต้องการนำเข้าชิ้นส่วนไก่จากไทยมากขึ้น อาทิ เท้าไก่และปีกไก่ ซึ่งมีราคาสูงกว่าการขายในประเทศไทยมาก ถือเป็นช่องทางการระบายชิ้นส่วนไก่สู่ต่างประเทศที่ดี หักล้างผลกระทบจากค่าเงินบาทที่แข็งค่าต่อเนื่อง จนล่าสุดอยู่ที่ 31.25 บาท/ดอลลาร์สหรัฐฯ ไปได้ทั้งหมด โดยค่าเงินบาทเฉลี่ยตั้งแต่ต้นปี 2562 อยู่ที่ 31.72 บาท/ดอลลาร์สหรัฐฯ แข็งค่ากว่าสมมติฐานค่าเงินบาทเฉลี่ยปี 2562 ที่ฝ่ายวิจัยกำหนดไว้ที่ 33 บาท/ดอลลาร์สหรัฐฯ เล็กน้อย
ทั้งนี้ ราคาไก่เป็นเฉลี่ยตั้งแต่ต้นปี 2562 เท่ากับ 32.74 บาท/กก. ลดลง 3.9% จากราคาไก่เป็นเฉลี่ยปี 2561 และต่ำกว่าสมมติฐานราคาไก่เป็นเฉลี่ยปี 2562 ที่ฝ่ายวิจัยประเมินไว้ที่ 34.0 บาท/กก. เล็กน้อย ทั้งนี้ หากจะให้ราคาไก่เป็นเฉลี่ยปี 2562 เป็นตามสมมติฐานที่ฝ่ายวิจัยกำหนดไว้ ราคาไก่เป็นในช่วงที่เหลือของปี 2562 จะต้องเฉลี่ยอยู่ที่ 34.2 บาท/กก. ซึ่งมีความเป็นไปได้ค่อนข้างสูง ฝ่ายวิจัยแนะนำเข้าลงทุน CPF ([email protected]) TFG ([email protected]) และ GFPT ([email protected]) 
ด้านราคาสุกรหน้าฟาร์ม ณ วันที่ 7 ก.พ. 62 เท่ากับ 70 บาท/กก. ทรงตัวจากสัปดาห์ก่อนหน้าราคาสุกรหน้าฟาร์มทรงตัวสูงต่อเนื่องจากสัปดาห์ก่อนหน้า ทำระดับสูงสุดในรอบ 30 เดือน โดยประเมินว่าความต้องการบริโภคเนื้อสุกรเพิ่มขึ้นในระยะสั้น จากการเข้าใกล้ช่วงเทศกาลตรุษจีน นอกจากนี้ ยังประเมินว่าผู้เลี้ยงสุกรรายย่อยและรายกลางที่มีปัญหาด้านสภาพคล่องทยอยลดการเลี้ยงสุกรลงไปบ้างแล้ว หลังจากที่เผชิญปัญหาขาดทุนมานานกว่า 1 ปี โดยประเมินว่าต้นทุนการเลี้ยงสุกรของผู้ประกอบการรายย่อยจะอยู่ที่ราว 64 บาท/กก. สูงกว่าผู้ประกอบการรายใหญ่ (CPF และ TFG) ที่ราว 58 บาท/กก.
ทั้งนี้ ราคาสุกรเฉลี่ยตั้งแต่ต้นปี 2562 เท่ากับ 69.19 บาท/กก. ปรับเพิ่มขึ้นถึง 23.5% จากราคาสุกรหน้าฟาร์มเฉลี่ยปี 2561 สูงกว่าสมมติฐานราคาสุกรเฉลี่ยปี 2562 ที่ฝ่ายวิจัยประเมินไว้แบบระมัดระวังที่   56 บาท/กก. โดยทิศทางราคาสุกรที่ฟื้นตัวเป็นผลบวกต่อ TFG และ CPF ประกอบธุรกิจสุกรในประเทศ 20% และ 14% ตามลำดับ ฝ่ายวิจัยประเมินว่าแนวโน้มราคาสุกรจะทยอยปรับเพิ่มขึ้นปี 2562 ส่งผลบวกต่อธุรกิจสุกร จึงแนะนาซื้อ CPF ([email protected]) และ TFG ([email protected]) 